
Ymunwch â Phrosiect SIARC (Siarcod yn Ysbrydoli Gweithredu ac Ymchwil gyda Chymunedau) fel Swyddog Cymunedol Prosiect SIARC sy'n gweithio yn ardal Bae Caerfyrddin a’r Aberoedd yn ne Cymru. 
​Prosiect SIARC
Mae Prosiect SIARC (Siarcod yn Ysbrydoli Gweithredu ac Ymchwil gyda Chymunedau) yn gweithio tuag at weledigaeth sef bod siarcod, morgathod, a chymunedau arfordirol amrywiol yn elwa o ymagwedd cynhwysol at gadwraeth a gwaith ymchwil morol yng Nghymru. Mae Prosiect SIARC yn cael ei arwain gan Gymdeithas Sŵolegol Llundain a Chyfoeth Naturiol Cymru, ac fe'i cwblheir mewn partneriaeth â phartneriaid cyflenwi, cysylltiedigion a chydweithwyr. Gyda'n gilydd, rydym yn gweithio gyda chymunedau arfordirol ledled Cymru, gan gynnwys pysgotwyr masnachol a hamdden, dinasyddion wyddonwyr gwirfoddol, ysgolion cynradd, ac ymchwilwyr. Gan ddefnyddio arian a godir gan y rhai sy’n chwarae’r Loteri Genedlaethol, mae Cronfa Dreftadaeth y Loteri Genedlaethol yn cefnogi prosiectau sy'n cysylltu unigolion a chymunedau â threftadaeth y DU. Mae Prosiect SIARC wedi’i wneud yn bosibl diolch i Gronfa Dreftadaeth y Loteri Genedlaethol a Chronfa Rhwydweithiau Natur Llywodraeth Cymru.
Bydd y rôl hon yn cael ei chyflogi gan Gymdeithas Sŵolegol Llundain (ZSL) a'i secondio i Gyfoeth Naturiol Cymru (CNC). Bydd y rôl yn gweithio'n llawn amser ar Brosiect SIARC ac wedi'i lleoli yn rhanbarth Bae ac Aberoedd Caerfyrddin. Er y bydd y rôl hon wedi'i hymgorffori'n bennaf o fewn Prosiect SIARC, bydd deiliad y rôl hefyd yn gweithio o fewn tîm cadwraeth FAIRER byd-eang Cymdeithas Sŵolegol Llundain ochr yn ochr ag arbenigwr ar degwch cymunedol, hawliau, a diogelwch cymdeithasol Prosiect SIARC.
***
Diben y rôl
Swydd cyfnod penodol yw hon tan 31 Awst 2027 a bydd yn cynnwys gweithio gyda sawl sector yn bennaf i ddeall yn well werthoedd a chanfyddiadau cymunedau yn rhanbarth Bae ac Aberoedd Caerfyrddin o ran yr amgylchedd morol (gan gynnwys rhywogaethau siarcod a morgathod na wyddys llawer amdanynt). Gyda chefnogaeth arbenigwr ar degwch cymunedol, hawliau, a diogelwch cymdeithasol Prosiect SIARC, bydd y rôl yn nodi blaenoriaethau cyfranogwyr lleol, yn datblygu a chefnogi ymgysylltiad cymunedol, ac yn cydlynu trafodaethau grwpiau ffocws mewn meysydd allweddol yn rhanbarth Bae ac Aberoedd Caerfyrddin. Mae hyn yn cynnwys gwaith cwmpasu i gyd-ddatblygu ymchwil fiolegol, ymgysylltu ag ysgolion, a gweithgareddau ymgysylltu cymunedol ac ar yr un pryd hefyd cefnogi gweithrediad fframwaith FAIRER Cymdeithas Sŵolegol Llundain ar gyfer gweithgareddau Prosiect SIARC o fewn rhanbarth Bae ac Aberoedd Caerfyrddin. 
***
​Prif gyfrifoldebau 
Nid yw'r dyletswyddau a'r cyfrifoldebau a ddisgrifir yn rhestr gynhwysfawr, cyfeiriwch at PDF sy'n cynnwys disgrifiad y swydd am y rhestr lawn.
· Meithrin, rheoli, a chynnal cydberthnasau presennol a rhai newydd, gan nodi a mynd ar drywydd cyfleoedd i weithio mewn partneriaeth â sefydliadau a grwpiau eraill o fewn rhanbarth Bae ac Aberoedd Caerfyrddin.  
· Bod yn weladwy a mynychu digwyddiadau lleol i ddysgu am anghenion cymunedau a hyrwyddo cydlyniant cymunedol.   
· Gweithio gyda thîm Prosiect SIARC Cymdeithas Sŵolegol Llundain a Chyfoeth Naturiol Cymru, partneriaid lleol, a chyfranogwyr perthnasol (e.e. cymuned pysgotwyr leol, grwpiau cymunedol arfordirol, ysgolion, Swyddog Safle Morol Ewropeaidd Bae Caerfyrddin a'r Aberoedd (CBEEMS) ac ati) i ddiffinio a llunio gweithgareddau. 
· Gan ddefnyddio egwyddorion a dulliau gwyddorau cymdeithasol, cynnal ymchwil wrth ddesg ac ymchwil maes i ddeall buddiannau lleol ym Mhrosiect SIARC a'r amgylchedd morol – gan nodi buddiannau, blaenoriaethau, rhwystrau i ymgysylltu, a datrysiadau posibl i'r rhwystrau a nodwyd. 
· Gweithio gyda thîm Prosiect SIARC Cymdeithas Sŵolegol Llundain a Chyfoeth Naturiol Cymru, partneriaid lleol, a chyfranogwyr perthnasol (e.e. cymuned pysgotwyr leol, grwpiau cymunedol arfordirol, ysgolion, Swyddog Safle Morol Ewropeaidd Bae Caerfyrddin a'r Aberoedd (CBEEMS) ac ati) i helpu i bennu lleoliadau gweithgareddau blaenoriaeth yn y dyfodol a chyd-ddylunio syniadau ar gyfer gweithgareddau’r prosiect.
· Cefnogi’r gwaith o gyflawni camau gweithredu Safle Morol Ewropeaidd Bae ac Aberoedd Caerfyrddin perthnasol, gan gysylltu â chynllun rheoli’r Safle Morol Ewropeaidd, trwy gyfnewid gwybodaeth, rhannu a chydweithio â swyddog y Safle Morol Ewropeaidd. 
***
​Manyleb y person 
​Rydym yn chwilio am rywun sy'n gyfathrebwr cryf ac sy’n dda am lunio perthnasoedd, sy'n mwynhau gweithio gyda phobl a dod â gwahanol grwpiau at ei gilydd. Rydym yn arbennig o awyddus i glywed gan ymgeiswyr sy'n dod â phrofiad byw o'r cymunedau y mae'r prosiect hwn yn anelu at weithio gyda nhw, gan gynnwys pobl o gefndiroedd sy'n parhau i fod heb gynrychiolaeth ddigonol yn y sector amgylcheddol a chadwraeth, a'r rhai sydd â chysylltiadau lleol cryf ag ardal CBAE. Mae'r profiad rydym yn chwilio amdano yn cynnwys:
​
· Profiad o feithrin cydberthnasau, meithrin ymddiriedaeth, a gweithio gyda chyfranogwyr, a’r rhaid sy’n gwneud penderfyniadau amrywiol, gan gynnwys o bell. 
· Wedi ymrwymo i weithio mewn ffordd sy'n hyrwyddo cydraddoldeb a chynhwysiant o fewn prosiectau a phartneriaethau aml-gydweithredol.  
· Gallu sylfaenol i gyfathrebu yn y Gymraeg (e.e. ynganu enwau lleoedd, cyfarchion sylfaenol, sgyrsiau bychain). 
· Profiad o ddylunio a chynnal gweithdai, hyfforddiant, digwyddiadau, neu weithgareddau cymunedol. 
· Y gallu i hwyluso trafodaethau a syntheseiddio gwahanol syniadau a safbwyntiau.
Nid yw'r profiad, y wybodaeth a'r sgiliau a ddisgrifir uchod yn rhestr gynhwysfawr; cyfeiriwch at PDF sy'n cynnwys disgrifiad y swydd am y rhestr lawn. Does dim angen ichi fodloni’r holl ofynion a restrir i ymgeisio.  
***
Sylwer: Rydym yn bwriadu cynnal cyfweliadau ar gyfer y rôl hon ar 6 Awst 2026
Ynglŷn â ZSL
Rydym yn annog yn gryf geisiadau o bob cefndir ac yn dathlu gwerth cael tîm o weithwyr sydd â sgiliau, profiadau a threftadaeth amrywiol. Rydym wedi ymrwymo i sicrhau fod ein timau yn gallu dod i'r gwaith heb ofni gwahaniaethu oherwydd eu hunaniaeth. Mae gan ZSL rwydweithiau cydraddoldeb gweithredol ar gyfer ein staff sydd â phrofiad byw a'r rhai sy'n gynghreiriaid gweithredol o ran Hil a Diwylliant, Balchder Tîm, Rhwydwaith Anabledd, a Rhwydwaith Menopos, wedi'u hategu gan ein Grŵp Llywio Cydraddoldeb, Amrywiaeth a Chynhwysiant strategol. 
Yn ZSL, rydym yn falch o'n hymagwedd at fuddiannau gweithwyr. Mae ein buddiannau yn cynnwys: 
· Ein gweledigaeth a’n pwrpas – byddwch yn gweithio ochr yn ochr â chydweithwyr sy’n frwd dros gadwraeth a arweinir gan wyddoniaeth, gan wybod y byddwch yn ein helpu i ysbrydoli, addysgu a grymuso pobl i atal bywyd gwyllt rhag diflannu.
· Cynllun pensiwn - rydym yn cynnig cynllun pensiwn hael gyda hyd at 12% o bensiwn cyfrannol.
· Gweithio hyblyg – siaradwch â ni am eich gofynion gweithio hyblyg a byddwn yn gwneud popeth o fewn ein gallu i sicrhau eich bod yn gweithio mewn ffordd sy’n addas i chi 
· Gwyliau – lwfans gwyliau blynyddol o 25 diwrnod, ynghyd â gwyliau banc y DU.
· Llesiant – mynediad at raglen gymysg o fentrau llesiant, gan gynnwys mynediad cyfrinachol i’n Rhaglen Cymorth i Weithwyr 24/7 
· Yswiriant bywyd – bydd gweithwyr cymwys yn cael eu cofrestru yng nghynllun yswiriant bywyd ZSL o'u diwrnod cyntaf 
· Tocynnau am ddim – dyraniad blynyddol o docynnau Sŵ Whipsnade a Sŵ Llundain, gyda gostyngiad o 30% mewn siopau ar-lein a manwerthu
· Cycle2Work - mae ein cynllun beicio i'r gwaith yn eich galluogi i logi beic
· Benthyciad tocyn tymor – rydym yn cynnig benthyciad di-log i weithwyr cymwys yn Llundain i brynu tocyn tymor ar gyfer teithio rhwng y cartref a’r gwaith
· Polisïau sy’n ystyriol o deuluoedd – rydym yn cynnig pecynnau cynhwysfawr ar gyfer mamolaeth, tadolaeth a mabwysiadu.  

Gallwn gau'r rôl hon yn gynnar neu ymestyn y dyddiad cau oherwydd nifer y ceisiadau a dderbyniwn, felly rydym yn eich annog i wneud cais cyn gynted â phosibl. 

Rydym yn cuddio enwau ymgeiswyr tan yr adeg cyfweliad i sicrhau proses recriwtio deg. Mae'n bwysig tynnu sylw at eich sgiliau, profiad, a gwybodaeth unigryw. Gall dibyniaeth ormodol ar gynnwys a gynhyrchir gan AI arwain at beidio â chwrdd â meini prawf allweddol a nodir yn disgrifiad swydd ac mewnlifiwch effeithiolrwydd eich cais. 

Os oes gennych unrhyw gwestiynau am y rôl hon, byddem wrth ein bodd yn clywed gennych! Cysylltwch â'n tîm recriwtio yn – recruitment@zsl.org

